Diari Oficial de la Generalitat Valenciana


Sumari del DOGV 5522, del 29-05-2007 (2007/6630)

RESOLUCIÓN de 18 de mayo de 2007, de la Directora General de Justicia, por la que se dispone la apertura del período de información pública sobre la petición de creación del Colegio Oficial de Técnicos Superiores en Prevención de Riesgos Laborales de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6630


Data del document
:   18-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓN de 18 de mayo de 2007, de la Directora General de Justicia, por la que se dispone la apertura del período de información pública sobre la petición de creación del Colegio Oficial de Técnicos Superiores en Prevención de Riesgos Laborales de la Comunitat Valenciana. [2007/6630]  
L'Estatut d'Autonomia de la Comunitat Valenciana, en el seu article 49.1.22ª, segons la redacció donada per la Llei Orgànica 1/2006, de 10 d'abril, conferix a la Generalitat competència exclusiva en matèria de Col·legis Professionals i l'exercici de les professions titulades, sense perjuí del que disposen els articles 36 i 139 de la Constitució.   
L'article 7 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, i l'article 8 del Reglament que la desplega, aprovat pel Decret 4/2002, de 8 de gener, del Govern Valencià, disposen que la creació dels Col·legis Professionals amb àmbit d'actuació a la Comunitat Valenciana, sense perjuí de l'àmbit territorial dels ja existents, es farà mitjançant Llei de la Generalitat.   
La Llei 31/1995, de 8 de novembre, de Prevenció de Riscs Laborals, tal i com s'indica en la seua exposició de motius, té per objecte la determinació del cos bàsic de garanties i responsabilitats precís per a establir un adequat nivell de protecció de la salut dels treballadors davant dels riscs derivats de les condicions de treball.  
Esta mateixa Llei, en l'article 6, preveu el seu desplegament mitjançant una norma de rang reglamentari, a la qual, entre altres aspectes, correspon determinar les capacitats i aptituds que han de reunir els servicis de prevenció i els treballadors designats per a desenrotllar l'activitat preventiva.  
El desenrotllament reglamentari referit es concretà en el Reial Decret 39/1997, de 17 de gener, pel qual va ser aprovat el Reglament de Servicis de Prevenció de Riscs Laborals. Norma que reconegué la inexistència de titulacions acadèmiques o professionals que habiliten per a l'exercici de l'activitat preventiva. Per la qual cosa, la seua Disposició Transitòria Tercera, va establir que mentre que l'autoritat competent en matèria educativa no determinara les titulacions oportunes, la formació mínima necessària per al desenrotllament d'estes activitats podrà acreditar-se, sense efectes acadèmics, mitjançant certificació lliurada per les entitats que hagen sigut autoritzades per a això per l'autoritat laboral.  
En data 20 d'abril de 2007, pel Sr. Jorge García Bonet, en la seua qualitat de president de la Asociación de Técnicos de Prevención de Riesgos Laborales de la Comunidad Valenciana, es presentà sol·licitud de creació del Col·legi Oficial de Tècnics Superiors en Prevenció de Riscs Laborals, en compliment d'allò acordat en l'Assemblea General Extraordinària de l'esmentada entitat, en data 4 d'abril de 2007.  
La dita associació compta amb 160 associats, i estima objetivament que el nombre total de professionals que en l'actualitat desentrollen l'esmentada activitat a la Comunitat Valenciana és de 3.000.  
La petició referida, juntament amb la documentació que s'adjunta, incorpora els aspectes exigits per l'article 9.5 del Decret 4/2002, de 8 de gener. La denominació que es pretén donar al col·legi és la de Col·legi Oficial de Tècnics Superiors en Prevenció de Riscs Laborals de la Comunidad Valenciana. Si bé, produïda l'aprovació de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, resulta procedent adaptar d'ofici la dita denominació a la nova denominació oficial de "Comunitat Valenciana", sent, en conseqüència, la denominació del col·legi la creació del qual s'interessa la de Col·legi Oficial de Tècnics Superiors en Prevenció de Riscs Laborals de la Comunitat Valenciana.  
Quant a la titulació professional o altres requisits, per a la incorporació al col·legi, s'exigirà estar en possesió de titulació universitària i de la certificació expedida de conformitat del que disposa la Disposició Transitòria Tercera del Reial Decret 39/1997, de 17 de gener, por el que s'aprova el Reglament dels servicis de prevenció, acreditativa de la formació específica en prevenció de riscs laborals determinada en l'article 37 del mateix Reglament. Certificació habilitant, junt amb la titulació universitària, per a exercir les funcions de nivell superior en prevenció de riscs laborals previstes en el dit article. Igualment, a la petició s'ha adjuntat memòria destinada a motivar i justificar l'interés públic que concorre per a crear tal col·legi que limite l'exercici professional lliure de la professió.   
L'interés públic en la constitució del col·legi es fonamenta en el fet que permetrà dotar un col·lectiu de professionals d'una organització adequada, capaç de vetlar pels seus drets i interessos, així com d'ordenar l'exercici de la professió. Tot això redundarà en un millor exercici de les activitats de prevenció de riscs laborals i, conseqüentment, en una major efectivitat del dret dels treballadors a obtindre un adequat nivell de protecció de la seua salut davant dels riscs derivats de les condicions de treball, valors continguts en els articles 40 i 43 de la Constitució com a principis rectors de la política social i econòmica.   
Finalment, es constata un relatiu buit normatiu entorn dels professionals de la prevenció de riscs laborals, que fa convenient que s'establisca una regulació, especialment quant a l'accés a la professió, a l'ordenació de l'exercici professional, i a l'existència d'una instància que represente la professió davant dels poders públics i les indústries del sector, i cap la possibilitat que siguen els mateixos professionals els qui assumisquen la responsabilitat de definir les regles que han d'observar-se en l'exercici d'aquella.  
Quant al procediment, aportada o completada la documentació que es desprén del seu article 9, l'article 10.2 de l'esmentat Decret 4/2002, exigeix que la petició de creació d'un col·legi professional se sotmeta a informació pública, mitjançant la publicació en el Diari Oficial de la Generalitat de la resolució dictada per l'òrgan competent, per la qual cosa resulta procedent sotmetre a informació pública la petició de creació del Col·legi Oficial de Tècnics Superiors en Prevenció de Riscs Laborals de la Comunitat Valenciana, recollint els aspectes més significatius dels previstos en l'article 9.5 de tal Decret.  
Per tot allò que s'ha exposat, i fent ús de les competències atribuïdes pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la conselleria de Justícia, Interior i Administracions Públiques, i en compliment del que s'ha previst en l'article 10.2 del Decret 4/2002, de 8 de gener, del Govern Valencià, pel qual s'aprova el Reglament de desenvolupament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, resolc:  
Primer  
Sotmetre a informació pública, per un termini d'un mes, la petició de creació del Col·legi Oficial de Tècnics Superiors en Prevenció de Riscs Laborals de la Comunitat Valenciana, per tal que els titulars de drets o interessos legítims, individuals o col·lectius, afectats per la creació de l'esmentat col·legi formulen les al·legacions que estimen pertinents.  
Segon  
Les al·legacions a les quals fa referència l'apartat anterior, es presentaran en el Registre General d'esta conselleria, situat al carrer Historiador Chabàs núm. 2, de València, 46953, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de mayo de 2007.- La directora general de Justicia: Patricia Montagud Alario.